I dag begyndte en omfattende sag ved Retten i Hjørring om overgreb og blufærdighedskrænkelser af mindreårige i en svømmehal. Her er en 16-årig dreng tiltalt for adskillige forhold, som omfatter voldtægt, forsøg på voldtægt og blufærdighedskrænkelser af mindreårige samt besiddelse og videregivelse af børnepornografisk materiale. De forhold, den 16-årige er tiltalt for, er foregået mellem januar og september 2020. Der er nedlagt referatforbud i sagen, men ifølge TV2 Nords reporter ved Retten i Hjørring erkender den tiltalte sig skyldig i voldtægt ved andet seksuelt forhold end samleje mod et barn under 15 år. Derudover erkender han sig også skyldig i flere blufærdighedskrænkelser. Den tiltalte erkender også at have være i besiddelse af børneporno og at have delt materialet på internettet. Der er afsat to dage til sagen, og der forventes dom i morgen onsdag.

Opsummering:
Sag om overgreb i svømmehal begyndte i dag ved Retten i Hjørring.